
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 775 

28 Ιουνίου 2006 

Το παρόν Φ.Ε.Κ. επανεκτυπώθηκε λόγω λάθους 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση της συγκρότησης Επιτροπής Ελέγχου 
για αναλογιστικό έλεγχο ασφαλιστικών επιχειρή¬ 
σεων κλάδου Ζωής. 1 

Συγκρότηση του Διοικητικού Συμβουλίου του Φορέα 

Διαχείρισης Καρπάθου - Σαρίας. 2 

Συγκρότηση του Διοικητικού Συμβουλίου του Φορέα 

Διαχείρισης Εθνικού Δρυμού Αίνου. 3 

Συγκρότηση του Διοικητικού Συμβουλίου του Φορέα 
Διαχείρισης Εθνικού Θαλάσσιου Πάρκου Αλοννή¬ 
σου Βορείων Σποραδών. 4 

Παράταση της προθεσμίας ολοκλήρωσης του έρ¬ 
γου της Επιτροπής που συγκροτήθηκε με την 
υπ’ αριθμ. οικ.ΔΙ 4/69796/20 05 απόφαση «Σύστα¬ 
ση, Συγκρότηση και Ορισμός Μελών Επιτροπής 
για την Αναθεώρηση του Κανονισμού Τεχνολογί¬ 
ας Χαλύβων Οπλισμού Σκυροδέματος» (ΦΕΚ 332/ 


Β/15.3.2005) όπως αυτή ισχύει. 5 

Επιδότηση ενοικίου έτους 2006 δικαιούχων του Ορ¬ 
γανισμού Εργατικής Κατοικίας». 6 

Απόκτηση της Ελληνικής Ιθαγένειας από την ομογε¬ 
νή Μινασιάν Εριέτα, σύζυγος Δασκαλάκη Νικολά¬ 
ου το γένος Μινασιάν Αμαγιάκ. 7 

Χορήγηση άδειας άσκησης επαγγέλματος Κοινωνι¬ 
κού Λειτουργού στην Παραβάλου Ζαχαρούλα του 

Ανδρέα. 8 

Καθιέρωση ωρών υπερωριακής Εργασίας Β', Γ και 
Δ' τριμήνου 2006 στους υπαλλήλους που ασχο¬ 
λούνται με τον ποιοτικό έλεγχο των νωπών - με¬ 
ταποιημένων προϊόντων στη Ν.Α. Θεσπρωτίας... 9 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 1253/27.3.2006 
απόφαση της Διοικητικής Επιτροπής του Μπενα- 


κείου Φυτοπαθολογικού Ινστιτούτου. 10 


ΑΠΟΦΑΣΕΙ Σ 

Αριθμ. Κ3-13554 (δις) (1) 

Τροποποίηση της συγκρότησης Επιτροπής Ελέγχου για 
αναλογιστικό έλεγχο ασφαλιστικών επιχειρήσεων 
κλάδου Ζωής. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1) Τις διατάξεις: 

α) Του ν. 1558/1985 «Κυβέρνηση και Κυβερνητικά όρ¬ 
γανα». 

β) Του π.δ. 397/1988 «Οργανισμός του Υπουργείου 
Εμπορίου», όπως ισχύει. 

γ) Του π.δ. 27/1996 «Συγχώνευση του Υπουργείου 
Εμπορίου, Τουρισμού, Βιομηχανίας Ενέργειας και Τε¬ 
χνολογίας στο Υπουργείο Ανάπτυξης». 

δ) Του π.δ. 59/1996 «Σύσταση Γενικής Γραμματείας 
Εμπορίου στο Υπουργείο Ανάπτυξης». 

ε) Του ν.δ. 400/1970 «Περί ιδιωτικής Ασφάλισης», όπως 
ισχύει και ειδικότερα των άρθρων 9, παρ.4, 50 και 50α. 

2) Τα υπ’ αριθμ. Κ3-12311/27.10.2005, Κ3-12820/10.11.2005 
και Κ3-12987/15.11.2005 έγγραφα της Εισαγγελίας Πρω¬ 
τοδικών Αθηνών-Τμήματος Προανακριτικού. 

3) Την υπ’ αριθμ. Κ3-14176/12.12.2005 επιστολή παραί¬ 
τησης της ελεγκτικής Εταιρείας ΕΒΝΕ3Τ ΑΝϋ ΥΟυΝΟ 
Α Ε και την αντικατάσταση της, αποφασίζουμε: 

Συγκροτούμε, δυνάμει της εισαγγελικής παραγγελίας, 
Επιτροπή Εμπειρογνωμόνων αποτελούμενη από: 

1) Τους Αναλογιστές της Εθνικής Αναλογιστικής Αρ¬ 
χής (Ε.Α.Α.): 

Ευάγγελο Δημητρακάκη 

Μιχαήλ Βαμβακά 

2) Τους Ελεγκτές και Αναλογιστές του Υπουργείου 
Ανάπτυξης: 

Μεταξά Αννα 

Μαλάκη Σπύρο 

Χασάπη Ευστράτιο 

Κατσαλή Αικατερίνη 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3) Από τις ελεγκτικές Εταιρείες: 

«ΘΒΑΝΤ - ΤΗΟΒΝΤΟΝ ΑΕ» 

«ΒΑΚΕΒ ΤΙΙ_Ι_Υ ΗΕΙ_Ι_Α3 ΑΕ». 

Α)Έργο της ομάδας των εμπειρογνωμόνων είναι: 

Η διενέργεια αναλογιστικού ελέγχου της Εταιρείας 
«ΙΝΤΕΒΑΜΕΒΙΟΑΝ ΕΛΛΗΝΙΚΗ ΑΣΦΑΛΙΣΤΙΚΗ ΕΤΑΙΡΙΑ 
ΖΩΗΣ Α.Ε.» και των συνδεδεμένων με αυτήν εταιρειών 
κατά την έννοια του ν.δ. 400/1970, όπως τροποποιήθηκε 
με το άρθρο 4 στου π.δ. 288/2002 καθώς και των λοιπών 
ημεδαπών ασφαλιστικών Εταιρειών ζωής. 

Ο αναλογιστικός έλεγχος θα περιλαμβάνει τον προσ¬ 
διορισμό των υποχρεώσεων του ασφαλιστικού χαρτο¬ 
φυλακίου και τον τρόπο κάλυψης των υποχρεώσεων 
αυτών. 

Οι οικονομικές χρήσεις που θα εξετασθούν είναι: οι 
χρήσεις 1990 έως και 2004 (15 χρήσεις) με τις ισχύουσες 
για κάθε χρήση διατάξεις. 

Β) Να διαπιστώσει κατά πόσο αυξήθηκε η ακίνητη 
εκτός σχεδίου περιουσία της Εταιρείας «ΙΝΤΕΒΑΜΕΒΙ- 
ΟΑΝ ΕΛΛΗΝΙΚΗ ΑΣΦΑΛΙΣΤΙΚΗ ΕΤΑΙΡΙΑ ΖΩΗΣ Α.Ε.» 
κατά το χρονικό διάστημα, από την έναρξη ισχύος 
του ν. 2170/1993 έως την έκδοση του π.δ. 252/1996 και 
ειδικότερα να καταγράψει την μεταβολή των αξιών 
αυτών κατά τον χρόνο που επήλθε και να αξιολογήσει 
την δίκαιη ή μη αποτίμηση τους. 

Γ) Η Επιτροπή θα συνεδριάζει εκτός ωρών εργασίας. 

Δ) Ορίζονται ως συντονιστές: 

Αννα Μεταξά (Δ/ντρια της Δ/νσης Ασφαλιστικών 
Επιχειρήσεων και Αναλογιστικής) Σπύρος Μαλάκης 
(Αναλογιστής της Δ/νσης Ασφαλιστικών Επιχειρήσεων 
και Αναλογιστικής) 

Το έργο της επιτροπής θα πρέπει να περατωθεί έως 
30.6.2006. 

Τροποποίηση του συγκεκριμένου χρόνου μπορεί να 
γίνει με νέα Υπουργική απόφαση μετά από αιτιολογημένη 
γνώμη της Επιτροπής 

Δ) Με κοινή απόφαση των Υπουργών Οικονομίας και 
Ανάπτυξης καθορίζονται οι λεπτομέρειες αμοιβής των 
μελών της Ομάδας. 

Οι Ορκωτοί - Ελεγκτές και Αναλογιστές της Ε.Α.Α., 
σύμφωνα με τους συνήθεις τρόπους πληρωμής τους και 
οι δημόσιοι υπάλληλοι που συμμετέχουν κατ’ εξαίρεση 
των κειμένων διατάξεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Δεκεμβρίου 2005 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 
-♦- 

Αριθμ. 23797 (2) 

Συγκρότηση του Διοικητικού Συμβουλίου του Φορέα 
Διαχείρισης Καρπάθου - Σαρίας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 15, παρ. 4 του ν. 2742/1999 
«Χωροταξικός σχεδιασμός και αειφόρος ανάπτυξη και 
άλλες διατάξεις» (Α' 207), όπως το άρθρο αυτό συμπλη¬ 


ρώθηκε από το άρθρο 13 του ν. 3044/2002 «Μεταφορά 
συντελεστή δόμησης και ρυθμίσεις άλλων θεμάτων αρ¬ 
μοδιότητας Υπουργείου Περιβάλλοντος, Χωροταξίας και 
Δημοσίων Έργων» (ΦΕΚ 197 Α'). 

2. Τις διατάξεις του νόμου 3260/2004 «Ρυθμίσεις του 
συστήματος προσλήψεων και θεμάτων δημόσιας διοί¬ 
κησης» (ΦΕΚ 151 Α76.8.2004). 

3. Τις διατάξεις της υπ’ αριθμ. 125914/1553/23.4.2003 
(ΦΕΚ 566 Β/9.5.2003 κοινής υπουργικής απόφασης «Κα¬ 
θορισμός αριθμού μελών του Διοικητικού Συμβουλίου 
του Φορέα Διαχείρισης Καρπάθου - Σαρίας». 

4. Τις προσκλήσεις υπ’ αριθμ. οικ. 165651/1346/8.4.2005, 
165671/1366/8.4.2005, 165672/1367/8.4.2005, 165675/1370/ 
8.4.2005 και 165896/1834/11.5.2005 του Υπουργού Πε¬ 
ριβάλλοντος, Χωροταξίας και Δημοσίων Έργων προς 
τους φορείς που εκπροσωπούνται στο Δ.Σ. του Φορέα 
Διαχείρισης Καρπάθου - Σαρίας. 

5. Το υπ’ αριθμ. 8720/2.8.2005 (ορθή επανάληψη) έγγρα¬ 
φο του Υπουργού Αγροτικής Ανάπτυξης και Τροφίμων 
με το οποίο ορίζεται ο εκπρόσωπος του Υπουργείου 
Αγροτικής Ανάπτυξης και Τροφίμων. 

6. Το υπ’ αριθμ. Δ7/12381/455/6.7.2005 έγγραφο του 
Γ ενικού Γ ραμματέα Υπουργείου Ανάπτυξης, με το οποίο 
ορίζεται ο εκπρόσωπος του Υπουργείου Ανάπτυξης. 

7. Το υπ’ αριθμ. Μ.2135.2/02/05/18.5.2005 έγγραφο του 
Υπουργείου Εμπορικής Ναυτιλίας, με το οποίο ορίζεται 
ο εκπρόσωπος του Υπουργείου Εμπορικής Ναυτιλίας. 

8. Το υπ’ αριθμ. 11708/25.8.2005 έγγραφο της Περιφέ¬ 
ρειας Νοτίου Αιγαίου με το οποίο ορίζεται ο εκπρό¬ 
σωπός της. 

9. Το υπ’ αριθμ. 48/12.8.2005 έγγραφο της Νομαρχια¬ 
κής Αυτοδιοίκησης Δωδεκανήσου με το οποίο ορίζεται 
εκπρόσωπός της. 

10. Το υπ’ αριθμ. 785/6.6.2005 έγγραφο της Κοινότητας 
Ολύμπου με το οποίο ορίζεται ο εκπρόσωπό της. 

11. Το υπ’ αριθμ. 459/20.5.2005 έγγραφο της Ένωσης 
Αγροτικών Συνεταιρισμών Δωδεκανήσου (Ε.Α.Σ.Δ.) με 
το οποίο ορίζεται ο εκπρόσωπος των παραγωγικών 
φορέων της περιοχής. 

12. Την από 27.5.2005 επιστολή και το 1123/2169/1-6.2005 
έγγραφο των Μη Κυβερνητικών Περιβαλλοντικών Οργα¬ 
νώσεων, με τα οποία ορίζουν τους εκπροσώπους τους, 
αποφασίζουμε: 

Συγκροτούμε το Διοικητικό Συμβούλιο (Δ.Σ.) του Φο¬ 
ρέα Διαχείρισης Καρπάθου - Σαρίας, ως εξής: 

1. Ιωαννίδη Μιχαήλ του Γεωργίου, Δήμαρχο Καρπάθου, 
ως εκπρόσωπο του Υ.ΠΕ.ΧΩ.Δ.Ε. με αναπληρώτρια τη 
Χριστοπούλου Παναγιώτα του Διονυσίου , Βιολόγο, στην 
Διεύθυνση Περιβαλλοντικού Σχεδιασμού Υ.ΠΕ.ΧΩ.Δ.Ε. 

2. Φωτάκη Μαριγώ του Κωνσταντίνου, Ιχθυολόγο της 
Διεύθυνσης Παραγωγικών Δραστηριοτήτων της Νομαρ¬ 
χιακής Αυτοδιοίκησης Δωδεκανήσου, ως εκπρόσωπο 
του Υπουργείου Αγροτικής Ανάπτυξης και Τροφίμων, 
με αναπληρωτή τον Ταυλάριο Ιερεμία του Δρόσου, 
Ιχθυολόγο του Τμήματος Αλιείας του Επαρχείου Κα- 
λύμνου. 

3. Γκανιάτσο Ιωάννη του Αντωνίου, ΠΕΙ Μηχανικών 
στη Γ ενική Διεύθυνση Φυσικού Πλούτου του Υπουργείου 
Ανάπτυξης, ως εκπρόσωπο του Υπουργείου Ανάπτυξης, 
με αναπληρωτή τον Γεωργογιάννη Βασίλειο του Κων¬ 
σταντίνου, ΠΕΙ Μηχανικών στην ίδια υπηρεσία. 

4. Ο εκάστοτε Λιμενάρχης Καρπάθου, ως εκπρόσωπος 
του Υπουργείου Εμπορικής Ναυτιλίας, με αναπληρωτή 
τον εκάστοτε Υπολιμενάρχη Καρπάθου. 

5. Ρεϊση Ιωάννη του Μιχαήλ, ΔΕ Διοικητικών Γραμ¬ 
ματέων με Α' βαθμό, ως εκπρόσωπο της Περιφέρειας 
Νοτίου Αιγαίου, με αναπληρωτή τον Παταβούκα Νικόλαο 
του Ευαγγέλου ΠΕ Μηχανολόγων - Ηλεκτρολόγων με 
Α' βαθμό. 

6. Χανιώτη Μιχαήλ του Φραγκίσκου, ως εκπρόσωπο 
της Νομαρχιακής Αυτοδιοίκησης Δωδεκανήσου, με ανα¬ 
πληρωτή τον Πρωτόπαππα Μιχαήλ του Κωνσταντίνου. 

7. Κανάκη Νικόλαο του Παύλου, Πρόεδρο της Κοι¬ 
νότητας, ως εκπρόσωπο της Κοινότητας Ολυμπου, με 
αναπληρωτή τον εκάστοτε Αντιπρόεδρο. 

8. Τσαμπανάκη Κωνσταντίνο του Μηνά, Πρόεδρο Δ.Σ. 
Ολυμπου Καρπάθου, ως εκπρόσωπο των παραγωγικών 
φορέων της περιοχής του Φορέα, με αναπληρωτή το 
Βασιλαράκη Αντώνιο του Νικολάου. 

9. Αγγέλου Σοφία του Αναστασίου, Χημικό Μηχανικό, 
ως ειδικό επιστήμονα με αναπληρωτή το Διακίδη Αν- 
δρέα του Λογοθέτη, Μηχανολόγο Μηχανικό. 

10. Αδαμαντοπούλου Στυλιανή του Δημητρίου, ως εκ¬ 
πρόσωπο των Μη Κυβερνητικών Περιβαλλοντικών Ορ¬ 
γανώσεων με αναπληρωτή τον Κοτομάτα Σπύρο του 
Ιωάννη. Πρόεδρος του Δ.Σ. ορίζεται ο Ιωαννίδης Μιχαήλ 
του Γεωργίου, Δήμαρχος Καρπάθου. 

Η θητεία του Προέδρου και των λοιπών μελών του 
παραπάνω συγκροτηθέντος Διοικητικού Συμβουλίου 
είναι τριετής. 

Η ισχύς της παρούσης απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθμ. 23602 (3) 

Συγκρότηση του Διοικητικού Συμβουλίου του Φορέα 
Διαχείρισης Εθνικού Δρυμού Αίνου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 15, παρ. 4 του ν. 2742/1999 
«Χωροταξικός σχεδιασμός και αειφόρος ανάπτυξη και 
άλλες διατάξεις» (Α' 207), όπως το άρθρο αυτό συμπλη¬ 
ρώθηκε από το άρθρο 13 του ν. 3044/2002 «Μεταφορά 
συντελεστή δόμησης και ρυθμίσεις άλλων θεμάτων αρ¬ 
μοδιότητας Υπουργείου Περιβάλλοντος Χωροταξίας και 
Δημοσίων Έργων» (ΦΕΚ 197 Α'). 

2. Τις διατάξεις του νόμου 3260/2004 «Ρυθμίσεις του 
συστήματος προσλήψεων και θεμάτων δημόσιας διοί¬ 
κησης» (ΦΕΚ 151Α7 6.8.04). 

3. Τ ις διατάξεις της υπ’ αριθμ./125190/363/28.1.2003 (ΦΕΚ 
126/Β/7.2.0203) κοινής υπουργικής απόφασης«Καθορισμός 
αριθμού μελών του Διοικητικού Συμβουλίου του Φορέα 
Διαχείρισης Εθνικού Δρυμού Αίνου». 

4. Τις προσκλήσεις υπ’ αριθμ. οικ. 165652/1347/8.4.2005, 
165672/1367/8.4.2005, 165671/1366/8.4.2005, 165674/1369/ 
8.4.2005,165896/1834/11.5.2005 του Υπουργού ΠΕ.ΧΩ.Δ.Ε. 
προς τους φορείς που εκπροσωπούνται στο Δ.Σ. του 
Φορέα Διαχείρισης Εθνικού Δρυμού Αίνου. 

5. Το υπ’ αριθμ. 8720/2.8.2005 (ορθή επανάληψη) έγγρα¬ 


φο του Υπουργού Αγροτικής Ανάπτυξης και Τροφίμων 
με το οποίο ορίζεται ο εκπρόσωπος του Υπουργείου 
Αγροτικής Ανάπτυξης και Τροφίμων. 

6. Το υπ’ αριθμ. Δ7/12381/455/6.7.2005 έγγραφο του Γ εν. 
Γραμματέα Υπουργείου Ανάπτυξης, με το οποίο ορίζεται 
ο εκπρόσωπος του Υπουργείου Ανάπτυξης. 

7. Το υπ’ αριθμ. 5600/10.8.2005 έγγραφο του Γενικού 
Γ ραμματέα Περιφέρειας Ιονίων Νήσων με το οποίο ορί¬ 
ζεται ο εκπρόσωπος της Περιφέρειας Ιονίων Νήσων. 

8. Το υπ’ αριθμ. 2446/21.4.2005 έγγραφο της Νομαρ¬ 
χιακής Αυτοδιοίκησης Κεφαλληνίας και Ιθάκης, με το 
οποίο ορίζεται ο εκπρόσωπος της Νομαρχιακής Αυτο¬ 
διοίκησης Κεφαλληνίας και Ιθάκης. 

9. Το υπ’ αριθμ. 8/26.5.2005 έγγραφο της Περιβαλλο¬ 
ντικής Μη Κυβερνητικής Οργάνωσης Εταιρείας Προ¬ 
στασίας Φύσεως Κεφαλληνίας και Ιθάκης, με το οποίο 
ορίζεται ο εκπρόσωπός της. 

10. Το υπ’ αριθμ. 329/23.5.2005 έγγραφο της ΤΕΔΚ Ν. 
Κεφαλληνίας με το οποίο ορίζεται ο εκπρόσωπος των 
Δήμων Αργοστολιού, Ελειού - Πρόνων, Λειβαθούς και 
Σάμης και της κοινότητας Ομαλών. 

11. Την από 27.6.2005 επιστολή της Περιβαλλοντικής 
Μη Κυβερνητικής Οργάνωσης (ΜΚΟ) μη κερδοσκοπικής 
εταιρείας «Αρχιπέλαγος - περιβάλλον και ανάπτυξη», με 
την οποία ορίζει τους εκπροσώπους της. 

12. Την υπ’ αριθμ. 183/7.10.2005 επιστολή των Περι¬ 
βαλλοντικών Μη Κυβερνητικών Οργανώσεων (ΜΚΟ), με 
την οποία ορίζουν τους εκπροσώπους τους, αποφασί¬ 
ζουμε: 

Συγκροτούμε το Διοικητικό Συμβούλιο (Δ.Σ.) του Φο¬ 
ρέα Διαχείρισης Εθνικού Δρυμού Αίνου ως εξής: 

1. Καμάρη Γεωργία του Ανδρέα, Καθηγήτρια Βοτανικής 
στο Βιολογικό Τμήμα του Πανεπιστημίου Πατρών, ως εκ¬ 
πρόσωπο του Υ.ΠΕ.ΧΩ.ΔΈ, με αναπληρώτρια τη Λόγιου 
Κων/να του Βασιλείου, ΠΕ Γεωπόνων - Δασολόγων στη 
Δ/νση Περιβαλλοντικού Σχεδιασμού του Υ.ΠΕ.ΧΩ.ΔΕ. 

2. Σωτηρίου Ιωάννη του Αποστόλου, τέως αναπληρωτή 
Γ ενικό Διευθυντή Δ/νσης Δασών και Φ.Π., ως εκπρόσωπο 
του Υπουργείου Αγροτικής Ανάπτυξης και Τροφίμων, με 
αναπληρωτή τον Παπασαλούρο Ανδρέα του Γ εωργίου, 
Διευθυντή Δασών Κεφαλληνίας. 

3. Γεωργουλάκη Κων/νο του Μιχαήλ, ΠΕΙ Μηχανικών, 
ως εκπρόσωπο του Υπουργείου Ανάπτυξης, με αναπλη- 
ρώτρια την Καπανταϊδάκη Αικατερίνη του Γεωργίου, 
ΠΕ6 Διοικητικών -Οικονομικών. 

4. Μπάρκα Ιωάννη του Χρήστου, προϊστάμενο ΤΥΔΚ 
Ν. Κεφαλληνίας - Ιθάκης, ΠΕ Μηχανικών, ως εκπρόσωπο 
της Περιφέρειας Ιονίων Νήσων, με αναπληρωτή τον Του- 
μάση Χαράλαμπο του Παναγή, ΠΕ Μηχανικών υπάλληλο 
της Περιφέρειας Ιονίων Νήσων. 

5. Λευκαδίτη Διονύσιο του Παναγή, Νομάρχη Κεφαλ¬ 
ληνίας και Ιθάκης, ως εκπρόσωπο της Νομαρχιακής Αυ¬ 
τοδιοίκησης Κεφαλληνίας και Ιθάκης, με αναπληρωτή 
τον Σωτήριο Ευστάθιο Κουρή του Σπυρίδωνα, Αντινο- 
μάρχη. 

6. Ματιάτο Σπύρο του Διονυσίου, Πρόεδρο Κοινότη¬ 
τας Ομαλών, ως εκπρόσωπο των ΟΤΑ Κεφαλληνίας 
της χωρικής αμοδιότητας του Φορέα, με αναπληρωτή 
τον Αρτελάρη Γεράσιμο του Σπυράγγελου, Δήμαρχο 
Σάμης. 

7. Κατσούνη Νίκη του Γεωργίου ως εκπρόσωπο της 
ΜΚΟ Εταιρεία Προστασίας Φύσης Κεφαλληνίας και 
Ιθάκης, με αναπληρωτή τον Κρούσο Ιωάννη του Κων/ 

νου της Εταιρείας Προστασίας Φύσης Κεφαλληνίας και 
Ιθάκης. 

8. Παναγιωτάκο Νικόλαο του Εμμανουήλ, Γεωπόνο, 
Διευθυντή στη Δ/νση Γεωργίας της Ν.Α. Κεφαλληνίας, 
ως ειδικό επιστήμονα, με αναπληρωτή το Νεόφυτο Γε- 
ράσιμο του Ευαγγέλου, Γεωπόνο. 

9. Ατζουλάτο Γ εράσιμο του Δημητρίου, Γ εωπόνο, ως 
ειδικό επιστήμονα, με αναπληρώτρια την Πολίτη Πατρί- 
τσια του Βασιλείου, Περιβαλλοντολόγο. 

Πρόεδρος του Δ.Σ. ορίζεται η Καμάρη Γεωργία του Αν- 
δρέα, Καθηγήτρια Βοτανικής στο Πανεπιστήμιο Πατρών. 

Η θητεία του Προέδρου και των λοιπών μελών του 
παραπάνω συγκροτηθέντος Διοικητικού Συμβουλίου 
είναι τριετής. 

Η ισχύς της παρούσης απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθμ. 25140 (4) 

Συγκρότηση του Διοικητικού Συμβουλίου του Φορέα 
Διαχείρισης Εθνικού Θαλάσσιου Πάρκου Αλοννήσου 
Βορείων Σποράδων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 15 παρ. 4 του ν. 2742/1999 
«Χωροταξικός σχεδιασμός και αειφόρος ανάπτυξη και 
άλλες διατάξεις» (Α' 207), όπως το άρθρο αυτό συμπλη¬ 
ρώθηκε από το άρθρο 13 του ν. 3044/2002 «Μεταφορά 
συντελεστή δόμησης και ρυθμίσεις άλλων θεμάτων αρ¬ 
μοδιότητας Υπουργείου Περιβάλλοντος, Χωροταξίας και 
ΔημοσίωνΈργων» (ΦΕΚ 197 Α'). 

2. Τ ις διατάξεις του νόμου 3260/2004 «Ρυθμίσεις του 
συστήματος προσλήψεων και θεμάτων δημόσιας διοί¬ 
κησης» (ΦΕΚ 151Α76.8.2004). 

3. Τις διατάξεις της 23537/6.5.2003 (ΦΕΚ 621 Δ/19.6.2003) 
κοινής υπουργικής απόφασης «Χαρακτηρισμός της χερ¬ 
σαίας και θαλάσσιας περιοχής των Βορείων Σποράδων 
ως Εθνικού Θαλάσσιου Πάρκου». 

4. Τις υπ’ αριθμ. οικ. 165671/1366/8.4.2005, 165672/ 
1367/8.4.2005,165675/1370/8.4.2005,165653/1348/8.4.2005 
και 167089/4248/9.11.2005 προσκλήσεις του Υπουργού 
Περιβάλλοντος, Χωροταξίας και ΔημοσίωνΈργων, προς 
τους φορείς που εκπροσωπούνται στο Δ.Σ. του Φορέα 
Διαχείρισης Εθνικού Θαλάσσιου Πάρκου Αλοννήσου 
Βορείων Σποράδων. 

5. Το υπ’ αριθμ. 8720/2.8.2005 (ορθή επανάληψη) έγγρα¬ 
φο του Υπουργού Αγροτικής Ανάπτυξης και Τροφίμων 
με το οποίο ορίζεται ο εκπρόσωπος του Υπουργείου 
Αγροτικής Ανάπτυξης και Τροφίμων. 

6. Το υπ’ αριθμ. Δ7/12381/455/6.7.2005 έγγραφο του 
Γενικού Γραμματέα Υπουργείου Ανάπτυξης, με το οποίο 
ορίζεται ο εκπρόσωπος του Υπουργείου Ανάπτυξης. 

7. Το υπ’ αριθμ. Μ-2135.2/18.5.2005 έγγραφο του Υπουρ¬ 
γείου Εμπορικής Ναυτιλίας, με το οποίο ορίζεται ο εκ¬ 
πρόσωπος του Υπουργείου Εμπορικής Ναυτιλίας. 


8. Το υπ’ αριθμ.. 3381/4.5.2005 έγγραφο του Γενικού 
Γ ραμματέα Περιφέρειας Θεσσαλίας και το υπ αριθμ. 8556/ 
11.11.2005 έγγραφο της Διεύθυνσης Διοίκησης με το οποίο 
ορίζεται ο εκπρόσωπος της Περιφέρειας Θεσσαλίας. 

9. Τα υπ’ αριθμ. 421/26.4.2005 και 1938/11.11.2005 έγγρα¬ 
φα της Νομαρχιακής Αυτοδιοίκησης Μαγνησίας με τα 
οποία ορίζεται εκπρόσωπος της Νομαρχιακής Αυτοδι¬ 
οίκησης Μαγνησίας. 

10. Τα υπ’ αριθμ. 2965/3.6.2005 και 5014/11.11.2005 έγ¬ 
γραφα του Δήμου Αλοννήσου με τα οποία ορίζεται ο 
εκπρόσωπος του Δήμου Αλοννήσου. 

11. Την από 22.9.2005 επιστολή του Προέδρου του Αλι¬ 
ευτικού Συνεταιρισμού Αλοννήσου. 

12. Την από 25.5.2005 επιστολή παραγωγικών φορέων 
της Αλοννήσου. 

13. Την από 27.5.2005 επιστολή των Μη Κυβερνητικών 
Περιβαλλοντικών Οργανώσεων, με την οποία ορίζεται 
ο εκπρόσωπος τους και το υπ’ αριθμ. 1124/21681/1.6.2005 
έγγραφο του Γ ραφείου Υπουργού, αποφασίζουμε: 

Συγκροτούμε το Διοικητικό Συμβούλιο (Δ.Σ.) του Φο¬ 
ρέα Διαχείρισης του Εθνικού θαλάσσιου Πάρκου Αλον¬ 
νήσου Βορείων Σποράδων, ως εξής: 

1. Νεοφύτου Χρήστο του Νεόφυτου, Δασολόγο - Ιχθυ¬ 
ολόγο, Καθηγητή στο Τμήμα Γεωπονίας Πανεπιστημίου 
Θεσσαλίας, ως Πρόεδρο. 

2. Βανικιώτη Σταυρούλα του Παναγιώτη, Φυσικό - Ωκε- 
ανογράφο, Προϊσταμένη του Τμήματος Διαχείρισης Φυ¬ 
σικού Περιβάλλοντος, της Διεύθυνσης Περιβαλλοντικού 
Σχεδιασμού του Υ.ΠΕ.ΧΩ.Δ.Ε. ως εκπρόσωπο του Υ.ΠΕ. 
ΧΩ.Δ.Ε. με αναπληρωτή το Χρυσοχόο Στυλιανό του Ιω- 
άννου, Αρχιτέκτονα στο Τμήμα Διαχείρισης Φυσικού 
Περιβάλλοντος, της Διεύθυνσης Περιβαλλοντικού Σχε- 
διασμού του Υ.ΠΕ.ΧΩ.Δ.Ε. 

3. Αντωνέλου Ελένη του Αντωνίου, ΠΕ6 Διοικητικών 
Οικονομικών στη Γενική Διεύθυνση Φυσικού Πλούτου 
του Υπουργείου Ανάπτυξης, ως εκπρόσωπο του Υπουρ¬ 
γείου Ανάπτυξης, με αναπληρώτρια την Σκλήρη Αλίκη 
του Μιχαήλ, ΠΕ5 Γεωπόνων - Δασολόγων στην ίδια 
Υπηρεσία. 

4. Παλαιοκώστα Αθανάσιο του Χρήστου, Ιχθυολόγο 
της Διεύθυνσης Υδατατοκαλλιεργειών και Εσωτερικών 
Υδάτων, ως εκπρόσωπο του Υπουργείου Αγροτικής Ανά¬ 
πτυξης και Τροφίμων, με αναπληρώτρια την Τσουβάλα 
Μαρία του Κωνσταντίνου, Ιχθυολόγο της Διεύθυνσης 
Θαλάσσιας Αλιείας. 

5. Ο εκάστοτε Λιμενάρχης της Λιμενικής Αρχής Σκο¬ 
πέλου, ως εκπρόσωπος του Υπουργείου Εμπορικής Ναυ¬ 
τιλίας, με αναπληρωτή τον εκάστοτε Προϊστάμενο της 
Λιμενικής Αρχής Αλοννήσου. 

6. Οικονόμου Αθανάσιο του Δημητρίου, Πολιτικό Μηχα¬ 
νικό με Α' Βαθμό στη Διεύθυνση ΠΕ.ΧΩ. της Περιφέρειας 
Θεσσαλίας, ως εκπρόσωπο της Περιφέρειας Θεσσαλίας, 
με αναπληρωτή τον Παπαδημητρίου Κωνσταντίνο του 
Πολεμάρχου, ΠΕ Περιβαλλοντολόγο με Γ’ Βαθμό στην 
ίδια Υπηρεσία. 

7. Πρίντζο Γιάννη του Γεωργίου, Νομάρχη Μαγνησίας, 
ως εκπρόσωπο της Νομαρχιακής Αυτοδιοίκησης Μαγνη¬ 
σίας, με αναπληρώτρια την Κρικίδη - Λεμονή Σοφία του 
Αποστόλου, Νομαρχιακό Σύμβουλο Μαγνησίας. 

8. Παπαχρήστου Κωνσταντίνο - Ορέστη του Ιωάννη, 
Δήμαρχο Αλοννήσου, ως εκπρόσωπο του Δήμου Αλον¬ 
νήσου, με αναπληρωτή τον Καρακατσάνη Παναγιώτη 
του Ιωάννη, Δημοτικό Σύμβουλο Αλοννήσου. 

9 Καλογιάννη Δημήτριο του Κωνσταντίνου, Πρόεδρο 
του Αλιευτικού Συνεταιρισμού Αλοννήσου ως εκπρό¬ 
σωπο των παραγωγικών φορέων, με αναπληρωτή τον 
Σαντίκο Νικόλαο του Κωνσταντίνου, Πρόεδρο του Συλ¬ 
λόγου Ξενοδόχων Αλοννήσου. 

10. Τούντα Ελένη του Γεωργίου, Βιολόγο από τη ΜΟΜ 
ως εκπρόσωπο των Μη Κυβερνητικών Περιβαλλοντικών 
Οργανώσεων, με αναπληρωτή το Βλάϊκο Ιωάννη του 
Γ εωργίου, Οικονομολόγο από την Οικολογική και Πολι¬ 
τιστική Κίνηση Αλοννήσου. 

Η θητεία του Προέδρου και των λοιπών μελών του 
παραπάνω συγκροτηθέντος Διοικητικού Συμβουλίου 
είναι τριετής. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουνίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθ. Οικ. Δ14/78531 (5) 

Παράταση της προθεσμίας ολοκλήρωσης του έργου της 
Επιτροπής που συγκροτήθηκε με την υπ’ αριθμ. οικ. 
Δ14/69796/2005 απόφαση «Σύσταση, Συγκρότηση και 
Ορισμός Μελών Επιτροπής για την Αναθεώρηση του 
Κανονισμού Τεχνολογίας Χαλύβων Οπλισμού Σκυρο¬ 
δέματος» (ΦΕΚ 332/Β/15.3.2005) όπως αυτή ισχύει. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το άρθρο 90 του «Κώδικα νομοθεσίας για την Κυ¬ 
βέρνηση και τα κυβερνητικά όργανα», που κυρώθηκε με 
το άρθρο πρώτο του π.δ. 63/2005 (ΦΕΚ 98Α'). 

2. Το αρθ. 21 του ν. 1418/1984 «ΔημόσιαΈργα και ρυθμίσεις 
συναφών θεμάτων» όπως τροποποιήθηκε και ισχύει. 

3. Τις διατάξεις της παραγρ. 3 του άρθρου 5 του 
ν. 2229/1994 «περί τροποποίησης και συμπλήρωσης του 
ν. 1418/1984 και άλλες διατάξεις» σε ότι αφορά τη δυ¬ 
νατότητα σύστασης αμειβομένων επιτροπών από τον 
Υπουργό ΠΕ.ΧΩ.Δ.Ε. για επεξεργασία ειδικών θεμάτων. 

4. Το π.δ. 81/1999 Τροποποίηση και Συμπλήρωση δια¬ 
τάξεων του π.δ. 428/1995 «Σύσταση Γ ενικής Διεύθυνσης 
Ποιότητας ΔημοσίωνΈργων του ΥΠΕΧΩΔΕ». 

5. Το π.δ. 69/1988 για τον «Οργανισμό της Κεντρικής 
Υπηρεσίας της Γ.Γ.Δ.Ε.», όπως συμπληρώθηκε με το 
π.δ. 340/4.10.1990 «Σύσταση - Γενικών Δ/νσεων κ.λπ.». 

6. Τις διατάξεις του άρθρου 19 του ν. 2470/1997 περί 
«Αναμόρφωσης μισθολογίου προσωπικού της Δημόσιας 
Διοίκησης και άλλες συναφείς διατάξεις» με βάση τις 
οποίες καθορίζονται τα όρια και οι δεσμεύσεις για την 
αποζημύοση δημοσίων λειτουργών που αποτελούν Μέλη 
αμειβομένων επιτροπών. 

7. Το υπ’ αριθμ. 2022002/2747/0022/4.4.1997 έγγραφο 
του Υπουργείου Οικονομικών Γ.Λ.Κ. με το οποίο δίνο¬ 
νται διευκρινήσεις και οδηγίες για την εφαρμογή των 
ανωτέρω διατάξεων του ν. 2470/1997. 

8. Τις αποφάσεις Δ17α/01/79/Φ.Θ. 2.2.1/24.8.1989 και 
Δ17α/02/100/Φ.Θ. 2.2.1/9.10.1989 του Υπουργού ΠΕ.ΧΩ.Δ.Ε 
«Περί μεταβιβάσεως αρμοδιοτήτων Υπουργού ΠΕ.ΧΩ. 


Δ.Ε στο Γ ενικό Γ ραμματέα και τους Προϊσταμένους των 
Δ/νσεων και των Τμημάτων της Κεντρικής Υπηρεσίας 
της Γ.Γ.Δ.Ε.». 

9. Την υπ’ αριθμ. 4881/2004 απόφαση του Πρωθυπουρ¬ 
γού και του Υπουργού ΠΕ.ΧΩ.Δ.Ε «Ανάθεση αρμοδιοτή¬ 
των Υπουργού ΠΕ.ΧΩ.Δ.Ε στους Υφυπουργούς ΠΕ.ΧΩ.Δ.Ε 
κ.κ. Θεμιστοκλή Ξανθόπουλο και Σταύρο Καλογιάννη» 
(ΦΕΚ 754/19.5.2004 τεύχος Β). 

10. Την υπ’ αριθμ. Δ14/28666/οικ./17.12.1998 απόφαση 
ορθή επανάληψη 10.2.2000 με την οποία συγκροτήθηκε 
η Επιτροπή για τη «Σύνταξη Κανονισμού Τεχνολογίας 
Χαλύβων Οπλισμού Σκυροδέματος». 

11. Την υπ’ αριθμ. Δ14/3601 Ο/οικ/29.2.2000 απόφαση με 
την οποία εγκρίνεται ο Κανονισμός Τεχνολογίας Χαλύ¬ 
βων Οπλισμού Σκυροδέματος (ΦΕΚ 381 /Β/24.3.2000). 

12. Την υπ’ αριθμ. Δ14/36086/6.3.2000 του Υφ. ΠΕ.ΧΩ. 
Δ.Ε για τη σύσταση Μόνιμης Επιτροπής Τεχνολογίας 
Χαλύβων Οπλισμού Σκυροδέματος. 

13. Την υπ’ αριθμ. οικ.Δ14/69796 απόφαση (ΦΕΚ 332/ 
Β/15.3.2005) «Σύσταση, Συγκρότηση και Ορισμός Μελών 
Επιτροπής για την Αναθεώρηση του Κανονισμού Τε¬ 
χνολογίας Χαλύβων Οπλισμού Σκυροδέματος», όπως 
τροποποιήθηκε με την υπ’ αριθμ. οικ.Δ 14/71325/2005 
απόφαση (ΦΕΚ 719/Β/30.5.2005). 

14. Την ανάγκη παράτασης του έργου της Επιτροπής 
λόγω: 

α) της πρόσφατης έκδοσης του Εναρμονισμένου Ευ¬ 
ρωπαϊκού Προτύπου ΕΝ 10080 και της ανάγκη προσαρ¬ 
μογής των νέων Εθνικών Προτύπων προς αυτό και 

β) των αναμενόμενων συμπερασμάτων συγκεκριμένων 
ερευνητικών εργασιών που βρίσκονται σε εξέλιξη. 

15. Το γεγονός ότι από τις διατάξεις της παρούσας 
απόφασης δεν προκαλείται επιπλέον δαπάνη πέραν της 
αρχικής δαπάνης των 90.000,00 ευρώ που ορίστηκε με 
την υπ’ αριθμ. οικ. Δ 14/69796/2005 απόφαση, αποφα¬ 
σίζουμε: 

1. Τροποποιούμε την παράγραφο 6 της υπ’ αριθμ. οικ. 
Δ14/69796 απόφασης «Σύσταση, Συγκρότηση και Ορισμός 
Μελών Επιτροπής για την Αναθεώρηση του Κανονισμού 
Τεχνολογίας Χαλύβων Οπλισμού Σκυροδέματος» όπως 
αυτή ισχύει και παρατείνουμε την προθεσμία ολοκλήρω¬ 
σης του έργου της Επιτροπής μέχρι την 31.12.2006. 

2. Κατά τα λοιπά ισχύουν οι αποφάσεις με υπ’ αριθμ. 
οικ.Δ 14/69796/2005 (ΦΕΚ 332/Β/15.3.2005) και οικ. 
Δ14/71325/2005 απόφαση (ΦΕΚ 719/Β/30.5.2005). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 2006 

Ο ΥΦΥΠΟΥΡΓΟΣ 

ΘΕΜ. ΞΑΝΘΟΠΟΥΛΟΣ 
-♦- 

Αριθμ. 50297 (6) 

Επιδότηση ενοικίου έτους 2006 δικαιούχων του Οργα¬ 
νισμού Εργατικής Κατοικίας». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το άρθρο 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 




10954 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τις διατάξεις του π.δ/τος 368/1989 (ΦΕΚ 163/Α') «Ορ¬ 
γανισμός του Υπουργείου Εργασίας», όπως τροποποιή¬ 
θηκαν και ισχύουν σήμερα. 

3. Τις διατάξεις του ν.δ/τος 2963/1954 (ΦΕΚ 195/Α) «Περί 
ιδρύσεως Αυτονόμου Οργανισμού Εργατικής Κατοικί¬ 
ας». 

4. Τις διατάξεις του Κανονισμού «Περί προϋποθέσεων 
παροχής κατοικίας και δανείων υπό του Ο.Ε.Κ.» (ΦΕΚ 
661 Β/14.8.1971). 

5. Τις διατάξεις του άρθρου 1 του ν. 1849/1989 (ΦΕΚ 
113/Α') «Επέκταση και συμπλήρωση των στεγαστικών 
προγραμμάτων του Οργανισμού Εργατικής Κατοικίας 
και άλλες διατάξεις». 

6. Τη διάταξη της παρ. 2 του άρθρου 33 του ν. 2224/1994 
(ΦΕΚ 112/Α') «Ρύθμιση θεμάτων εργασίας, συνδικαλιστι¬ 
κών δικαιωμάτων, υγιεινής και ασφάλειας των εργαζο¬ 
μένων και οργάνωσης Υπουργείου Εργασίας και των 
εποπτευόμενων από αυτό νομικών προσώπων και άλλες 
διατάξεις». 

7. Τ ις διατάξεις της παραγράφου 8 του άρθρου 20 του 
ν. 2874/2000 (ΦΕΚ 286/Α') «Προώθηση της απασχόλησης 
και άλλες διατάξεις». 

8. Την υπ’ αριθμ. 50187/18.4.2001 (ΦΕΚ 594/Β') απόφαση 
του Υφυπουργού Εργασίας και Κοινωνικών Ασφαλίσε¬ 
ων «Καθορισμός τρόπου και διαδικασίας για την διαπί¬ 
στωση της ανεργίας των μακροχρόνια ανέργων για τη 
συμμετοχή στο πρόγραμμα επιδότησης ενοικίου». 

9. Το υπ’ αριθμ. 29244/2645/11.5.2006 έγγραφο του 
Ο.Ε.Κ. με το οποίο μας υποβλήθηκε απόσπασμα πρα¬ 
κτικού της υπ’ αριθμ. 18/9.5.2006 συνεδριάσεως του Δι¬ 
οικητικού Συμβουλίου του Ο.Ε.Κ. 

10. Τη διάταξη του άρθρου 22 του ν. 2362/1995 (ΦΕΚ 
247/Α') «Περί Δημοσίου Λογιστικού, ελέγχου των δαπα¬ 
νών του Κράτους και άλλες διατάξεις». 

11. Το γεγονός ότι από τις διατάξεις της απόφασης 
αυτής προκαλείται δαπάνη ύψους 80.000.000€ περίπου 
σε βάρος του προϋπολογισμού του Ο.Ε.Κ. έτους 2006 
(ΚΑΕ 2112) και δεν απαιτείται για την αντιμετώπισή της 
κρατική επιχορήγηση. 

12. Την υπ’ αριθμ. 37930/ ΔΙ0Ε 1264/14.10.2005 (ΦΕΚ 
1432/ΕΓ) κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οικο¬ 
νομικών», αποφασίζουμε: 

Εγκρίνουμε το πρόγραμμα χορήγησης επιδότησης 
ενοικίου έτους 2006 σε δικαιούχους του Οργανισμού 
Εργατικής Κατοικίας (Ο.Ε.Κ.), καθορίζουμε τις κατηγο¬ 
ρίες των δικαιούχων, τα ποσά της επιδότησης και τους 
λοιπούς όρους και προϋποθέσεις όπως παρακάτω: 

1. Η οικονομική ενίσχυση θα παρέχεται σε όλους τους 
δικαιούχους του Ο.Ε.Κ. εργατοϋπαλλήλους και συντα¬ 
ξιούχους που το ετήσιο καθαρό οικογενειακό τους 
εισόδημα οικονομικού έτους 2006 δεν υπερβαίνει τα 
11.000 ευρώ. 

Το όριο του ανώτατου καθαρού οικογενειακού ει¬ 
σοδήματος, που καθορίζεται παραπάνω, προσαυξάνε¬ 
ται κατά 2.000 ευρώ για κάθε ένα (1) προστατευόμενο 
παιδί. 

Ως ετήσιο οικογενειακό εισόδημα λαμβάνονται υπόψη 
τα πάσης φύσεως καθαρά εισοδήματα από οποιαδή¬ 
ποτε πηγή, όπως προκύπτουν από τη φορολογική δή¬ 
λωση του οικονομικού έτους 2006, πλην των εφ’ άπαξ 
αποζημιώσεων λόγω απόλυσης, της αποζημίωσης από 


ασφαλιστική εταιρεία λόγω ατυχήματος, των επιδομά¬ 
των ανεργίας, των τόκων καταθέσεων, των επιδομάτων 
παραπληγίας - τετραπληγίας, του επιδόματος τριών 
παιδιών, του επιδόματος των τυφλών, του επιδόματος 
απολύτου αναπηρίας, του επιδόματος πολυτέκνων, του 
επιδόματος ενοικίου που έλαβαν το προηγούμενο έτος, 
του επιδόματος τοκετού, τα αναδρομικά σύνταξης του 
προηγούμενου έτους, του εισοδήματος από εκποίηση 
περιουσιακών στοιχείων προηγούμενου έτους, του πο¬ 
σού του επιδόματος Κοινωνικής Αλληλεγγύης (ΕΚΑΣ) και 
του ποσού που έλαβαν ως επιδότηση από προγράμματα 
επιμόρφωσης και κατάρτισης. 

2. Το ποσό της επιδότησης καθορίζεται μηνιαίως, σε 
εκατόν δέκα πέντε (115) ευρώ για μεμονωμένα άτομα 
και έγγαμους δικαιούχους, σε εκατόν σαράντα (140) 
ευρώ για δικαιούχους με ένα (1) προστατευόμενο παιδί, 
σε εκατόν εξήντα πέντε (165) ευρώ για δικαιούχους με 
δύο (2) προστατευόμενο παιδιά και διακόσια δέκα πέντε 
(215) ευρώ για δικαιούχους με τρία (3) και τέσσερα (4) 
προστατευόμενο παιδιά. 

Το ανωτέρω ποσό των 215 ευρώ προσαυξάνεται κατά 
25 ευρώ μηνιαίως για κάθε ένα προστατευόμενο παιδί 
από το πέμπτο και άνω. 

3. Το ποσό της επιδότησης ενοικίου προσαυξάνεται 
κατά 50% ανά κατηγορία, για τους κατωτέρω δικαι¬ 
ούχους: 

α. Μακροχρόνια άνεργους καθώς και δικαιούχους που 
έμειναν άνεργοι λόγω καταγγελίας της σύμβασης ερ¬ 
γασίας τους εντός του έτους 2006. 

β. Δικαιούχους που ήταν άνεργοι και μετακινήθηκαν 
εντός του έτους 2006 από τον τόπο της μόνιμης δι¬ 
αμονής τους και βρήκαν εργασία σε περιοχές άλλων 
Νομών. 

γ. Δικαιούχους που το καθαρό οικογενειακό τους ει¬ 
σόδημα οικονομικού έτους 2006 είναι μικρότερο των 
7.50 0€. 

4. Οι δικαιούχοι των οποίων το καθαρό ετήσιο οικο¬ 
γενειακό τους εισόδημα υπερβαίνει τα ανώτατα όρια 
της κατηγορίας τους, όπως προσδιορίζονται σύμφωνα 
με την παρ. 1, δεν αποκλείονται από τη χορήγηση του 
επιδόματος ενοικίου, το ποσό όμως του επιδόματος 
που θα λάβουν είναι ίσο με τη διαφορά που προκύπτει, 
όταν από το καθορισθέν για την κατηγορία που ανήκουν 
όριο εισοδήματος, στο οποίο έχει προστεθεί το ετήσιο 
ποσό επιδόματος ενοικίου, αφαιρεθεί το ετήσιο καθα¬ 
ρό οικογενειακό τους εισόδημα, αρκεί η προκύπτουσα 
διαφορά να υπερβαίνει το 1/3 του ετήσιου ποσού του 
επιδόματος ενοικίου της κατηγορίας τους. 

5. Στους δικαιούχους που η μίσθωση της κατοικίας 
τους κατά το έτος 2005 είναι διάρκειας μικρότερης των 
12 μηνών, θα καταβάλλεται το ανάλογο ποσό επιδόμα¬ 
τος. Στους δικαιούχους που το ποσό του ενοικίου που 
έχει καταβληθεί είναι μικρότερο από το ποσό του επι¬ 
δόματος ενοικίου που αναλογεί στην κατηγορία τους, 
καταβάλλεται ποσό επιδόματος όσο και το ποσό του 
ετήσιου ενοικίου που κατέβαλαν. 

6. Στους δικαιούχους που έχει χορηγηθεί από τον 
Ο.Ε.Κ δάνειο ή κατοικία, καταβάλλεται επίδομα ενοικίου 
για όσους μήνες μίσθωναν κατοικία κατά το προηγού¬ 
μενο της υποβολής της αίτησης έτος και διακόπτεται 
η καταβολή του επιδόματος από την ημερομηνία υπο¬ 
γραφής της δανειακής σύμβασης ή της παραχώρησης 
της κατοικίας. 

7. Σε περίπτωση θανάτου του δικαιούχου μετά την 
υποβολή της αίτησης στο πρόγραμμα επιδότησης ενοι¬ 
κίου και πριν την έγκριση της επιδότησης, το επίδομα 
ενοικίου χορηγείται στα προστατευόμενα μέλη. Εάν ο 
δικαιούχος αποβιώσει μετά την έγκριση της επιδότησης, 
το επίδομα χορηγείται στα προστατευόμενα μέλη και 
σε περίπτωση που δεν υπάρχουν, χορηγείται στα μη 
προστατευόμενα παιδιά του. 

8. Οι δικαιούχοι πρέπει να πληρούν τις ασφαλιστικές 
και λοιπές προϋποθέσεις του Κανονισμού «Περί προ¬ 
ϋποθέσεων παροχής κατοικίας και δανείων υπό του 
Ο.Ε.Κ.» (υπουργική απόφαση 30727/4815/4.8.1971 - ΦΕΚ 
661/Β714.8.1971), όπως τροποποιήθηκε μεταγενέστερα 
και ισχύει σήμερα. Για τα μεμονωμένα άτομα, ισχύουν 
τα οριζόμενα στην υπ’ αριθμ. 50067/20.2.2006 (ΦΕΚ 264/ 
Β'/2.3.2006) απόφαση του Υπουργού Απασχόλησης και 
Κοινωνικής Προστασίας. 

Για τους μακροχρόνια ανέργους ισχύουν τα οριζόμε¬ 
να στην υπ’ αριθμ.50187/18.4.2001 (ΦΕΚ 490/Β727.4.2001) 
απόφαση του Υφυπουργού Εργασίας και Κοινωνικών 
Ασφαλίσεων. 

9. Χρόνο υποβολής των σχετικών αιτήσεων για τη 
χορήγηση της επιδότησης ενοικίου του έτους 2006, 
ορίζουμε το χρονικό διάστημα από 3η Ιουλίου 2006 έως 
15η Δεκεμβρίου 2006. 

Οι δικαιούχοι που είχαν επιδοτηθεί τα προηγούμενα 
χρόνια πρέπει να υποβάλλουν νέα αίτηση εντός της 
ανωτέρω προθεσμίας. 

10. Με απόφαση του Δ.Σ του Ο.Ε.Κ προσδιορίζονται 
τα δικαιολογητικά που θα συνοδεύουν της αιτήσεις και 
θα αποδεικνύουν την ύπαρξη των απαιτούμενων προ¬ 
ϋποθέσεων. 

Αιτήσεις που δε θα συνοδεύονται από τα προβλεπό- 
μενα δικαιολογητικά δεν θα παραλαμβάνονται από τις 
αρμόδιες Υπηρεσίες του Ο.Ε.Κ. 

11. Η επιδότηση αφορά ενοίκια που κατέβαλαν οι δι¬ 
καιούχοι για μίσθωση κατοικίας το έτος 2005 και θα 
καταβληθεί εφ’ άπαξ και εφόσον βέβαια θα πληρούνται 
οι νόμιμες προϋποθέσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2006 

οι ΥΠΟΥΡΓΟΙ 

ΥΦΥΠΟΥΡΓΟΣ ΑΠΑΣΧΟΛΗΣΗΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΕΤΡΟΣ ΔΟΥΚΑΣ ΣΑΒΒΑΣ ΤΣΙΤΟΥΡΙΔΗΣ 


Απόκτηση της Ελληνικής Ιθαγένειας από την ομογενή 
Μινασιάν Εριέτα, σύζυγος Δασκαλάκη Νικολάου το 
γένος Μινασιάν Αμαγιάκ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την 3955/17.5.2006 απόφαση του Γ ενικού Γ ραμμα- 
τέα Περιφέρειας Κρήτης, που εκδόθηκε σύμφωνα με τις 
κείμενες διατάξεις, γίνεται δεκτή η από 18.9.2001 αίτηση 
της ομογενούς Μινασιάν Εριέτα ,σύζυγος Δασκαλάκη 


Νικολάου το γένος Μινασιάν Αμαγιάκ περί απόκτησης 
της Ελληνικής ιθαγένειας. 

Την Ελληνική ιθαγένεια αποκτά η ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσης απόφασης 
στην Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- ( 8 ) 

Χορήγηση άδειας άσκησης επαγγέλματος Κοινωνικού 
Λειτουργού στην Παραβάλου Ζαχαρούλα του Αν- 
δρέα. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 2767/25.5.2006 απόφαση του Νο¬ 
μάρχη Αθηνών χορηγείται στην Παραβάλου Ζαχαρούλα 
του Ανδρέα άδεια ασκήσεως επαγγέλματος Κοινωνικού 
Λειτουργού. 

Ο Νομάρχης κ.α.α. 

Ο Αντινομάρχης 
ΛΕΩΝΙΔΑΣ ΑΝΩΜΕΡΙΤΗΣ 

-♦- 

Αριθμ. 4737 (9) 

Καθιέρωση ωρών υπερωριακής Εργασίας Β', Γ’ και Δ' 
τριμήνου 2006 στους υπαλλήλους που ασχολούνται 
με τον ποιοτικό έλεγχο των νωπών - μεταποιημένων 
προϊόντων στη Ν.Α. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 

Έχοντας υπόψη: 

1. Τις διατάξεις του άρθρου 25παρ. 7 του ν. 2738/9.9.1999 
που αναφέρεται στις προγραμματικές συμβάσεις. 

2. Τις διατάξεις του άρθρου 15 του ν. 2592/1998 
για την υπερωριακή εργασία και του άρθρου 10 του 
ν. 2732/30.7.1999 (ΦΕΚ 154 Α) για την απασχόληση των 
γεωπόνων κατά τις Κυριακές ημέρες αργίας και νυχτε¬ 
ρινές ώρες. 

3. Την υπ’ αριθμ. 265139/4.5.2006 απόφαση του Γε¬ 
νικού Γραμματέα του Υπουργείου Γεωργίας με θέμα 
«Υπερωρίες από Απρίλιο έως και Δεκέμβριο 2006 για 
τους υπαλλήλους των Νομαρχιακών Αυτοδιοικήσεων 
που ασχολούνται με τον ποιοτικό και ποσοτικό έλεγχο 
των νωπών και μεταποιημένων γεωργικών προϊόντων 
φυτικής προέλευσης.» 

4. Την ανάγκη για ποιοτικό και ποσοτικό έλεγχο των 
νωπών γεωργικών προϊόντων που προκύπτει κατά τις 
διακινήσεις τους από και προς την αλλοδαπή και στο 
εσωτερικό της χώρας: Η δαπάνη θα βαρύνει τον προϋ¬ 
πολογισμό της Δ/νσης Αγροτικής Ανάπτυξης και ανέρ¬ 
χεται στο ποσό των 1.889 ευρώ, αποφασίζουμε: 

Εγκρίνουμε την υπερωριακή απασχόληση τριών (3) 
γεωπόνων υπαλλήλων της Νομαρχιακής Αυτοδιοίκη¬ 
σης ν. Θεσπρωτίας στον ποιοτικό και ποσοτικό έλεγχο 
των εξαγομένων - εισαγομένων και στο εσωτερικό της 
χώρας και της Ευρωπαϊκής Ένωσης διακινούμενων και 
αποσυρόμενων γεωργικών προϊόντων από Απρίλιο έως 
και Δεκέμβριο του 2006 για 220 ώρες απογευματινής ερ¬ 
γασίας και 50 ώρες νυχτερινής εργασίας, Κυριακών και 

εξαιρέσιμων σύμφωνα με την υπ’ αριθμ. 265139/4.5.2006 
απόφαση του Γενικού Γραμματέα του Υπ. Γεωργίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 30 Μα'ίου 2006 

Ο Νομάρχης 
ΗΜΑΣ ΛΙΑΚΟΣ 


ΔΙΟΡΘΩ ΣΕΙΣ ΣΦΑ ΛΜΑΤΩΝ 

Στην υπ’ αριθμ. 1253/27.3.2006 απόφαση της Διοικητι¬ 
κής Επιτροπής του Μπενακείου Φυτοπαθολογικού Ινστι¬ 
τούτου, η οποία δημοσιεύθηκε στο ΦΕΚ 414/Β/5.4.2006 
σελ 5335-5336 στην παράγραφο 3 διορθώνεται 
από το εσφαλμένο «ΧΝΙ/3ης Συνεδριάσεως/8.3.2006», 
στο ορθό «Χνΐ/3ης Συνεδριάσεως/8.3.2006». 

(Από το Μπενάκειο Φυτοπαθολογικό Ινστιτούτο) 

